32. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 564 της 17 Ιουλ/8 Αυγ. 1979 (ΦΕΚ Α΄ 176) Περί πρακτικής ασκήσεως σπουδαστών Ανωτάτων και Ανωτέρων Τεχνικών Σχολών εις τα υπό του Οργανισμού Σχολικών Κτιρίων εκτελούμενα έργα. Έχοντες υπ’ όψει: 1.Τας διατάξεις του άρθρ. 3 του Ν.Δ. 173/1974 «περί εκπαιδευτικής απασχολήσεως των σπουδαστών των Ανωτάτων και Ανωτέρων Τεχνικών Σχολών παρά ταις Υπηρεσίαις του Υπουργείου Δημοσίων Έργων». 2.την γνώμην του Διοικητικού Συμβουλίου (Δ.Σ.) του Οργανισμού Σχολικών Κτιρίων (Συνεδρίασις 1172/27.5.78, θέμα 3ον). 3.Την υπ’ αριθ. 104/1979 γνωμοδότησιν του Συμβουλίου της Επικρατείας, προτάσει των Υπουργών Εθνικής Παιδείας και Θρησκευμάτων και Οικονομικών, αποφασίζομεν: Σελ. 674,04(β) Τεύχος Ε81-Σελ. 122 Άρθρ.1.-1.Προς πρακτικήν άσκησιν των σπουδαστών των Ανωτάτων και Ανωτέρων Δημοσίων Τεχνικών Σχολών της ημεδαπής, επί της εκτελέσεως των δημοσίων έργων, επιτρέπεται η απασχόλησις τούτων, κατά τους θερινούς μήνες εις τα υπό του Οργανισμού Σχολικών Κτιρίων (ΟΣΚ) εκτελούμενα έργα σχολικής στέγης, κατά τους όρους του παρόντος. 2.Οι ούτω απασχολούμενοι δέον να είναι σπουδασταί του δευτέρου τουλάχιστον έτους των Ανωτάτων Σχολών ή του τελευταίου έτους των Ανωτέρων τοιούτων. 3.Ο αριθμός των απασχολουμένων καθορίζεται δι’ αποφάσεως του Δ.Σ. του ΟΣΚ και μέχρι ποσοστού 10% επί της οργανικής δυνάμεως του πάσης φύσεως αντιστοίχου τεχνικού προσωπικού του Οργανισμού. 4.Εις τους απασχολουμένους κατά τας διατάξεις του παρόντος καταβάλλεται κατά μήνα αποζημίωσις βαρύνουσα τας πιστώσεις του προϋπολογισμού Δημοσίων Επενδύσεων του ΟΣΚ. η αποζημίωσις αύτη, ήτις καθορίζεται ανά απασχολούμενον δι’ αποφάσεως του Γενικού Διευθυντού του Ο.Σ.Κ. είναι η αυτή με την δια κοινής αποφάσεως των Υπουργών Οικονομικών και Δημοσίων Έργων, βάσει του άρθρ. 1 παρ. 2 του Ν.Δ. 173/1974 καθοριζομένην εκάστοτε τοιαύτην, δια τους απασχολουμένους εις τας Υπηρεσίας  του Υπουργείου Δημοσίων Έργων. Δι’ απασχόλησιν μειωμένου ωραρίου καταβάλλεται αποζημίωσις ανάλογος προς τας ώρας απασχολήσεως. Πλήρες ωράριον απασχολήσεως είναι το ισχύον εκάστοτε δια το αντίστοιχον τεχνικόν προσωπικόν του ΟΣΚ το απασχολούμενον εις τας συναφείς εργασίας. 5.Η αποζημίωσις καταβάλλεται δεδουλευμένως κατά μήνα, δυναμένη να καταβάλλεται και εις συντομώτερα χρονικά διαστήματα, κατά την κρίσιν του Δ.Σ. του ΟΣΚ. 6.Δι’ αποφάσεως του Γενικού Δ/ντού του ΟΣΚ, καθορίζεται δι’ έκαστον απασχολούμενον, η απασχόλησις των κατά τους όρους του παρόντος πρακτικώς ασκουμένων, ο χρόνος, ο τόπος, και άπασαι αι συναφείς λεπτομέρειαι. Άρθρ.2.-Η κατά τας διατάξεις του παρόντος απασχόλησις δεν θεωρείται ως υπηρεσία παρά τω ΟΣΚ ή ως σύμβασις ή σχέσις εργασίας μετ’ αυτού δι’ οιανδήποτε συνέπειαν. \ 432 32.Θ.α.32 Σχολικά Κτίρια 